Diari Oficial de la Generalitat Valenciana


Sumari del DOGV 4169, del 16-01-2002 (2001/12635)

ORDRE de 17 de desembre de 2001, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/12558


Data del document
:   17-12-2001

Organisme emissor
:   Conselleria de Cultura i Educació

Tipus de document
:   Ordre

Correcció d'errades

 Descriptors 

:   * centre d'ensenyament
    * ensenyament privat

ORDRE de 17 de desembre de 2001, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats. [2001/12661]
  
Els expedients han sigut incoats a instància dels representants de la titularitat dels centres que sol·liciten l'autorització d'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, al que es disposa en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou informe favorable de la Unitat Tècnica de Construccions i la relació de professors i titulacions respectives o, si és procedent, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/98, de 30 d'abril, sobre ordenació de la Formació Professional (BOE de 8 de maig),i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament en els nivells indicats a cadascun dels centres que s'assenyalen en l'annex, amb el nombre d'unitats i capacitat màxima de llocs escolars que s'hi especifiquen, i efectes des de l'inici del curs acadèmic 2001/02.
  
Segon
  
Modificar simultàniament, si és procedent, l'autorització corresponent als altres nivells educatius dels centres, en els termes que s'assenyala en l'annex, com a composició resultant de la resta del centre.
  
DISPOSICIÓ ADDICIONAL
  
Els centres que no hi hagen aportat la relació de professors i les titulacions respectives hauran de fer-ho davant la Direcció Territorial corresponent, que l'aprovarà, previ informe de la Inspecció Educativa abans de l'inici de les activitats corresponents.
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 17 de desembre de 2001
  
EL CONSELLER DE CULTURA I EDUCACIÓ
  
P.S.R. (art. 4.1 Decret 111/2000)
  
DOGV núm. 3798, de 21 de julio)
  
LA SUBSECRETARIA
  
Carmen Nácher Pérez
  
ANNEX
  
Centre: El Tren
  
Titular: María Josefa i Amparo Martínez Martínez
  
Domicili: c/ Sagunt, 105, baix-esquera
  
Localitat: València
  
Província: València
  
Codi: 70536523
  
Ensenyaments i capacitat màxima que s'autoritzen:
  
- Primer cicle incomplet d'Educació Infantil, amb 2 unitats, de la següent manera:
  
- 1 unitat de xiquets fins a 2 anys, amb 13 llocs escolars.
  
- 1 unitat de xiquets 2/3 anys, amb 15 llocs escolars.
  
Composició resultant de la resta del centre:
  
- 1 unitat d'Educació Infantil, 2n cicle, amb 15 llocs escolars.
  
Centre: El Carmen
  
Titular: Hijas de la Caridad de San Vicente de Paúl
  
Domicili: c/ València, 37
  
Localitat: Manises
  
Província: València
  
Codi: 41398719
  
Ensenyaments i capacitat màxima que s'autoritzen:
  
- Educació Especial (suport a la integració), amb 2 unitats i 30 llocs escolars
  
Composició resultant de la resta del centre:
  
- 3 unitats d'Educació Infantil, 2n cicle, amb 75 llocs escolars.
  
- 6 unitats d'Educació Primària amb 150 llocs escolars.
  
- 4 unitats d'Educació Secundària Obligatòria, amb 120 llocs escolars
  
Centre: Santos Patronos
  
Titular: Hijas de la Caridad de San Vicente de Paúl
  
Domicili: c/ Benito Pérez Galdós, 52
  
Localitat: Alzira
  
Província: València
  
Codi: 68552364
  
Ensenyaments i capacitat màxima que s'autoritzen:
  
- Educació Especial (suport a la integració), amb 1 unitat i 15 llocs escolars
  
Composició resultant de la resta del centre:
  
- 3 unitats d'Educació Infantil, 2n cicle, amb 75 llocs escolars.
  
- 8 unitats d'Educació Primària, amb 200 llocs escolars.
  
Centre: Aula 3
  
Titular: María Quintana, SL.
  
Domicili: c/ Arts Gràfiques, 24-26
  
Localitat: València
  
Província: València
  
Codi: 73894973
  
Ensenyaments i capacitat màxima que s'autoritzen:
  
- Formació Professional específica de grau superior, amb els cicles següents:
  
- Administració de Sistemes Informàtics, amb dos grups i 60 llocs escolars (en torn de matí).
  
- Desenrotllament d'Aplicacions Informàtiques, amb 60 llocs escolars (en torn de vesprada).
  
Composició resultant de la resta del centre:
  
- 4 unitats de Batxillerat, amb 133 llocs escolars, en les modalitats de Ciències de la Natura i Salut; i Humanitats i Ciències Socials.
  
Centre: Elsa
  
Titular: Marí Carmen Maldonado Mico
  
Domicili: c/ Germanies, s/n
  
Localitat: Bocairent
  
Província: València
  
Codi: 78586798
  
Ensenyaments i capacitat màxima que s'autoritzen:
  
- Primer cicle incomplet d'Educació Infantil, amb 2 unitats, de la següent manera:
  
- 1 unitat de xiquets fins a 2 anys, amb 13 llocs escolars.
  
- 1 unitat de xiquets 2/3 anys, amb 20 llocs escolars.
  
La present autorització constituïx la total composició del centre substituint per complet els ensenyaments d'Educació Preescolar-Jardí d'Infància que impartia.